# Es Bòrdes

Es Bòrdes és un municipi de la comarca de la Vall d'Aran, situat al terçó d'Irissa. De 1877 a 1982 el seu nom era Las Bordas, i de 1982 a 1984 Les Bordes; a partir d'aquest, la seva denominació oficial és l'aranesa.

## Història

Antigament es coneixia com Les Bordes de Castell-lleó, ja que hi havia hagut el castell medieval de Lleó (1283-1719). Recentment s'han trobat restes d'aquesta construcció.
Fins al segle xviii no era més que un nucli de bordes pertanyents als pobles de Benòs i Begòs, però després de la destrucció del castell (1719), amb materials aprofitats d'aquest, s'anaren edificant algunes cases i l'església parroquial (1806).

## Geografia

* Llista de topònims d'es Bòrdes (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
El municipi està integrat per quatre pobles: Es Bòrdes, Benòs, Begòs i Arró, que és una entitat municipal descentralitzada.
| Entitat de població | Habitants (2023) |
| Es Bòrdes | 201 |
| Arró | 31 |
| Benòs | 25 |
| Begòs | 18 |
(Font: Idescat)
El terme està situat en una zona molt muntanyosa, enmig de les Valls Deth Joeu i Garona, amb desnivells que arriben als 1.200 m; hi arriben afluents del Joeu d'ençà els estanys glacials de capçalera, com el de Romingau i Les Garses.
Destaquen principalment llurs boscos d'avet i faig (666 ha) i també llurs àrees de pastura (809 ha).
La carretera N-230 travessa Es Bòrdes i la comunica amb Lleida i França (ja que es troba a molt poca distància) on, a 25 km de la frontera, es troba l'estació ferroviària de Banhèras de Luishon.

## Economia

La vegetació natural ha afavorit tant la ramaderia (bovina i ovina) com l'explotació forestal, les principals activitats econòmiques de la zona, i unes 150 hectàrees de prats de regadiu es dediquen a l'agricultura.
Compta amb una serradora i també amb la central hidroelèctrica de Benós, d'ençà 1952.
Malgrat això, el principal sector d'ocupació és el dels serveis, amb més de la meitat de la població.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| - | - | 27 | 9 | 408 | 641 | 513 | 503 | 446 | 473 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 390 | 384 | 297 | 635 | 502 | 205 | 167 | 190 | 194 | 194 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 220 | 207 | 212 | 222 | 217 | 247 | 237 | 245 | 238 | 234 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 250 | 266 | 255 | 282 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Política
### Alcaldes

Alcaldes des de les eleccions democràtiques de 1979
* Ana Maria Tomás Palomeras (1979 - 1987)
* Francés Medan Juanmartí (1987 - 2015)
* Rosa Mirat Marqués (2015 - Act)

## Festivitats

* Tercer diumenge de juliol: romeria a Era Artiga de Lin
* 8 de setembre: Festa Major d'Es Bòrdes

## Llocs d'interès

* Auet dera Hònt deth Gresilhon.
* Era Artiga de Lin, unes extenses prades amb un santuari i el refugi de muntanya d'Artiga de Lin.
* Església d'Era Mare de Diu deth Rosèr, que data del 1806.

## Referències

* ↑ Nomenclàtor oficial de toponímia de la Generalitat de Catalunya
* ↑ Dades dels Països Catalans «Enllaç». Arxivat de l'original el 2009-08-23. [Consulta: 18 agost 2009].
* ↑ Notícia d'Europa Press «Descobreixen restes dels segles xvi i xvii al Castell de Lleó d'Aran (Lleida)».
* ↑ Notícia a Patrimoni històric i artístic «PATRIMONI HISTORIC i ARTISTIC | ES BORDES - Unes escavacions deixen al descobert restes de l'antic castell de Lleó a la Val d'Aran».
* ↑ «Es Bòrdes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
* ↑ «Historial d'alcaldes». municat.gencat.cat. [Consulta: 2 setembre 2020].
* ↑ Artiga de Lin a l'Enciclopèdia Catalana

## Enllaços externs

* Pàgina web de l'Ajuntament
* Informació de l'Institut d'Estadística de Catalunya
* Es Bòrdes a l'Enciclopèdia Catalana